Nouerint omnes presentem paginam inspecturi quod Martinus de Roura laude et assensu care uxoris sue et Lamberti filii sui dedit in elemosinam Domui Dei de Braschon tres iornellos terre sitos prope grangiam de Marliens quam est eiusdem Domus Dei in perpetuum possidendos. Ipse autem recepit cum uxore sua de bonis predicte Domus Dei ix libras diuionenses. Ad preces uero eiusdem Martini et uxoris sue Andreas oscariensis decanus presentem paginam sigillo suo roborauit. Actum est istud Uerbi incarnati anno m° cc° IX° mense nouembri. In uigilia Beati Martini presentibus Aymone magistro et capitulo eiusdem domus, testibus Ingerranno pagano, Sulpicio et Hugone de Pereria fratribus et Roberto de Manso. Hugone de Franlero qui hoc laudauit et concessit quia dicebat hoc esse de chasamento suo.